
NOTIŢĂ COMPLEMENTARĂ DESPRE DESCOPERIREA DIPLOMEI DE LA 
GROJDIBODU 


d 
Dan Dana 


Rezumat: Notifa aduce alte precizări despre data descoperirii diplomei militare de la Grojdibodu (CIL XVI 
75 = IDR I 10), referitoare la armata Daciei Inferioare, şi primele ecouri în literatura vremii. 


Résumé: La notice apporte d’autres précisions sur la date de découverte du diplôme militaire de 
Grojdibodu (CIL XVI 75 = IDR I 10), concernant l’armée de la Dacie Inférieure, et les premiers échos dans 
la littérature de l’époque. 

Această scurtă notiță aduce câteva precizări cu privire la data descoperirii diplomei militare 
de la Grojdibodu (CIL XVI 75 = IDR I 10), republicată recent împreună cu poze ale tuturor feţelor 
de semnatarul acestor rânduri şi de Dorel Bondoc, autorul monografiei despre podul roman de la 
Dolni Vadin (Valeriana?)-Grojdibodu!. Este vorba de o copie a unei constituţii imperiale referitoare 
la armata Daciei Inferioare, datând din 22 martie 129. 

Soldatul beneficiar, Eupator fiul lui Eumenes, era originar din Sebastopolis (din Pont, în 
provincia Galatia, ulterior Cappadocia) şi slujise în vexillatio equitum Illyricorum, la origine un 
numerus de călăreţi selectaţi din Illyricum — probabil cu ocazia cuceririi Daciei. Este semnificativ 
faptul că o diplomă recent publicată atestă eliberarea printr-o constituţie din 18 februarie 129 a lui 
Calicles fiul lui Buccio, originar tot din Sebastopolis, călăreț în ala Gallorum Flaviana din Moesia 
Superior”. Avem astfel dovada unui grup de recruți originari din teritoriul acestei cetăţi din Asia 
Mică care au fost vărsaţi în 101 în mai multe unităţi auxiliare din provinciile balcanice, dintre care 
unii au fost selectaţi în acel numerus transferat în Dacia”. 

Nu numai condiţiile descoperirii acestui document de bronz, dăruit de Alexandru loan Cuza 
lui Napoleon al III-lea şi ajuns tocmai din acest motiv în colecţiile Muzeului Naţional de Antichităţi 
din Saint-Germain-en-Laye, unde este conservat până în zilele noastre, sunt nelămurite, dar până şi 
anul exact al descoperirii. Mai multe date au fost astfel avansate“: Alexandru Odobescu, care a 
încercat, cu rezultate parțiale, să deslușească condițiile descoperirii, indică anul 1838; Leon Renier 
precizează „martie 1839”; cei mai mulți, precum Dumitru Tudor şi Ion Iosif Russu, dau însă data 
greşită de 1842. 

Consultarea primelor relatări din Principate despre descoperirea de la Grojdibodu (uneori 
este menționată şi o localitate vecină, Gura Padinii), confirmă acum data indicată de către 
Odobescu, în monografia sa despre antichităţile fostului judeţ Romanați”. 

În ordine cronologică, prima menţiune este o notiţă anonimă din primul ziar vernacular din 
Țara Românească, Curierul Românesc, condus de Ion Heliade Rădulescu, din data de sâmbătă 18 
februarie 1839. Sub rubrica „Bucureşti”, primele două pagini se referă la această descoperire 


* CNRS/Centre HISOMA (Lyon), ddana ddan@yahoo.com. 
! Dana, Bondoc, 2014 (= Dana, Bondoc, 2018). 
” Eck, Pangerl, 2018, pp. 224-230. Doi copii sunt numiţi pe diplomă, Marcus şi Prisca. 
? Despre aceşti doi soldaţi recrutaţi în acelaşi timp, vezi Matei-Popescu, Țentea, 2018, pp. 22-23. 
* Pentru detalii, vezi Dana, Bondoc, 2014, p. 204. 
5 Odobescu, 1878 (= Avram, Ciucă, 1989, pp. 94-243). 
* Curierul Românesc. Gazetă politică, comercială, și literară, nr. 26 (an X), 18 februarie 1839, pp. 1-2. Această primă 
semnalare îi era cunoscută eruditului maghiar Jânos Erdy (Erdy, 1858, p. 7). 

indicată ca fiind recentă. Suprinzătoare este folosirea exclusivă, la această dată timpurie, a 

alfabetului latin şi a unei grafii ușor latinizante pentru redactarea notiţei , care sună astfel: 


La satul Grojdiboldul [sic] din judicul Romanați, proprietate a D. Medelnicer Dim. Jianul, aproape de Celeiu 
s'aflat de curând in şanțul grâdinci unui lâcuitor, doo tabule mici de aramâ prinse una de alta cu o legâturâ supțire de 
feră petrecută printr" însele. Dintr'a questea, pe una este urmâtoarea inscriptie [[urmează ediția diplomatică, cu puține 
greșeli] ]. 

Iar pe queea “altă se vede inscriptia urmâtoare [urmează lista martorilor] ]. 

Aquestu document rar şi precios pentru Istoria naţiei nôstre romane se aflâ acum în cabinetul de antichitâți al 
D. marelui Ban Michael Ghica. 

Traducerea pe scurt [[românească]]. 


Finalul notiţei este însă scris în chirilice: folosirea grafiei latine apare deci determinată de 
semnalarea unei descoperiri care putea servi în epocă tezei obârşiei latine. Tocmai ideea acestei 
origini nobile, care se generalizează ca urmare a diferitelor producţii ale Şcolii Ardelene, începe să 
fie preluată cu entuziasm în Principate în plină epocă romantică: 


Această tălmăcire se va face în unul din numerile următoare cu slovele obişnuite. Aici s'a pus asfel [sic] pentru 
a vdeea [sic] streini pe lângă acest document istoric şi limba noastră, care poate sluji de un viă document al originii 
noastre. 


Iată deci că data furnizată de Leon Renier (martie 1839) este eronată, anul 1838 fiind cel al 
descoperirii diplomei, după cum scrisese mai bine informatul Odobescu. În februarie 1839, cele 
două tăblițe de bronz se aflau deja la Bucureşti, în colecția lui Mihail (Mihalache) Ghica, ele fiind 
între timp descifrate şi interpretate destul de corect. Aceasta reiese şi din descrierea oferită de 
nimeni altul decât cumnatul banului, colonelul Vladimir Moret de Blaremberg (1811-1846), ofiţer 
în armata rusă, stabilit în Ţara Românească’. În al său Annuaire de la Principauté de Valachie din 
1842, capitolul „Vestiges d'antiquites Romaines” se încheia astfel”: 


Nous terminerons cette esquisse archéologique par la publication d'une découverte toute recente, faite aux 
environs de Tchelci, d'une tablette en bronze, sur laquelle on lit l'inscription suivante, conservée à Boukarest dans le 
cabinet d'antiquites de Mr. le Grand Ban Michel Ghika, frère du Prince regnant, et en face de laquelle nous plaçons sa 
traduction en langue Valaque moderne, afin de mieux constater l'analogie de cette dernière avec le latin sa langue mere 
[[urmează textul latin şi traducerea românească, cu greşeli]]. 


În fine, o a treia relatare în ordine cronologică apare în 1844 într-un jurnal ieșean, Arhiva 
Albinei, condus de Gheorghe Asachi. Într-un articol semnat de Gheorghe Săulescu, o referire despre 
neamul bessilor prilejuiește o relatare despre diploma de la Grojdibodu, pe care era trecută şi cohors 
II Flavia Bessorum. lată ce scria eruditul moldovean: 


(...) precum se adevereşte din următoarea inscripţie, aflată pe o tablă de bronză desțerinată în Țeara 
românească, în prejma [sic] Celeiului, care se păstrează în Cabinetul Marelui Ban Mihail Ghica [[urmează transcrierea 
diplomatică şi traducerea românească]]. 


7 În această perioadă de tatonări, una dintre deosebiri este grafemul „â” pentru vocala „ă”. Merită semnalat faptul că 
alfabetul latin va fi introdus oficial în cele două Principate abia peste două decenii. Exact acelaşi text din Curierul 
Românesc este copiat, în chirilice, în Gazeta de Transilvania, nr. 18 (19 martie 1839, Braşov), pp. 46-47 (cu transcriere 
şi traducere); altă relatare, cu textul latin şi traducerea românească (în chirilice), apare în Albina Românească, an X, nr. 
18 (2 martie 1839, Iaşi), pp. 69-70. 
5 Al doilea soţ al Pulcheriei Mavros, sora lui Mihail Ghica. 
? Moret de Blaremberg, 1842, pp. 146-147. Se cuvine să menţionăm nota de la aceleaşi pagini, care evocă preocupările 
tatălui său, consilierul de stat Jean Moret de Blaramberg (1772-1831), în Noua Rusie (adică sudul Ucrainei), privitoare 
la coloniile greceşti din regiunea Odessei, deci a Olbiei Pontice, iar în Valahia ale lui Mihail Ghica, prezentat drept 
fondator al Muzeului Naţional din Bucureşti, dar al cărui cabinet particular este deopotrivă amintit. Vezi Pippidi, 1969, 
pp. 294-296. 
10 C, G. Seulescu, în Arhiva Albinei pentru arheologie română și industrie, nr. 3, 1844, p. 5. 

Descoperită pe moşia Jienilor!! de la Grojdibodu, cândva în cursul anului 1838, diploma 
ajunge în cabinetul de antichități al banului Mihalache Ghica, fiind deci semnalată şi publicată 
pentru prima oară în februarie 1839, înainte de a cunoaşte o nouă peregrinare și ediţii ulterioare, 
prima dintre ele fiind a lui Joseph Arneth, în 1843, după o litografie trimisă cu generozitate de către 
colecţionarul bucureştean'?. Descoperirea, care făcuse senzaţie în epocă'”, mai este menţionată într- 
un discurs din 1839 al lui Mihail Kogălniceanu către „Société odessienne d'histoire et d'antiquites”, 
când este ales membru al acestei societăţi arheologice din Odessa!“: 


„Dans un autre endroit, encore en Valachie, on a découvert des tablettes en airain, donnant droit de 
naturalisation romaine à plusieurs soldats dont les noms sont cités et qui s’étaient distingués dans les guerres 
contre les barbares. Ces tablettes sont uniques”. 

